ผัดไทยวังทอง อร่อยชนะเลิศ แม่ครัวเอกมาเอง ใส่กระด้งรองใบตอง 
ผัดไทยวังทอง ของอร่อยขึ้นชื่อ อ.วังทอง ขนาดต้องจัดงานโชว์ประชันทุกปี แม่ครัวใหญ่ที่ชนะเลิศ 2 ปี อยากให้คนในเมืองได้ชิมฝีมือย้ายร้านมาอยู่ในตัวจ.พิษณุโลก พร้อมเมนู ผัดไทยบิ๊กบึ้ม ใส่กระด้งกินได้ทั้งครอบครัว ,ที่ จ.พิษณุโลก ผู้สื่อข่าวรายงานว่า มีร้านผัดไทยวังทองคุณทองเพียร อยู่บริเวณปากซอยไชยานุภาพ 14 ถนนไชยานุภาพ เทศบาลนครพิษณุโลก นายธงชัย สายแสวง อายุ 46 ปี และนางทองเพียร น้อยเพ็ง อายุ 43 ปี สองสามีภรรยา ชาว อ.วังทอง จ.พิษณุโลก ได้ย้ายร้านมาให้บริการในตัวเมืองพิษณุโลก เพื่อให้ประชาชนที่ชื่นชอบเมนูผัดไทย ที่เป็นฝีมือของชาววังทองโดยแท้ ได้รับประทานกัน เนื่องจากผัดไทยวังทอง มีชื่อเสียงด้านรสชาติที่มีความอร่อยเป็นอย่างมาก จนทำให้มีการจัดงานประจำปีใน อ.วังทองมาอย่างต่อเนื่อง,ที่ร้านผัดไทยวังทองคุณทองเพียร มีเมนูแนะนำหลายอย่าง ไม่ว่าจะเป็นผัดไทยวังทองใส่ไข่ ผัดไทยหมูหมัก ผัดไทยกากหมู ผัดไทยกุ้งสด ผัดไทยรวมทะเล และผัดไทยลาวา ล่าสุดทางร้านได้คิดเมนูผัดไทยบิ๊กบึ้ม ที่ใส่ถาดกระด้งใบใหญ่ รองด้วยใบตอง ใส่เส้น 3 อย่าง เรียกว่า กินได้กันอย่างจุใจกันทีเดียว แต่ก็ต้องกินกันเป็นครอบครัวหรือหมู่คณะประมาณ 4 - 6 คน,นางทองเพียร เจ้าของร้าน เปิดเผยว่า ตนเองเคยเป็นกุ๊กร้านผัดไทยวังทองมานานกว่า 10 ปี และเคยส่งเมนูผัดไทยเข้าประกวดในงานผัดไทยและของดีวังทอง ได้รับรางวัลชนะเลิศ ในปี 2548 และ 2559 หลังจากนั้นตนและสามีได้ย้ายมาเปิดร้านผัดไทยวังทองในตัวเมืองพิษณุโลกมากกว่า 1 ปีแล้ว เพราะอยากให้ชาวเมืองพิษณุโลก และผู้ที่ชื่นชอบผัดไทยวังทองได้รับประทานกัน โดยไม่ต้องขับรถไปไกลถึง 17 กม.,ผัดไทยวังทองขึ้นชื่อในด้านความอร่อยไม่เหมือนใคร ส่วนราคานั้นก็เริ่มต้นที่ 25-200 บาท โดยเฉาะผัดไทยบิ๊กบึ้ม ที่เป็นเมนูใหม่ขนาดใหญ่ รสชาติอร่อยตามสไตล์ผัดไทยวังทอง มีนักชิมมาสั่งรับประทานกันทุกวัน,สำหรับร้านผัดไทยวังทองคุณทองเพียร เปิดตั้งแต่เวลาประมาณ 08.00-15.00 น. ในช่วงเย็นจะไปขายที่ตลาดสดหน้าสถานีรถไฟ ผู้สนใจสามารถสอบถามทางโทรศัพท์มือถือได้ทางหมายเลข 090-0370754, 080-1166145
ผัดไทยวังทอง ของอร่อยขึ้นชื่อ อ.วังทอง ขนาดต้องจัดงานโชว์ประชันทุกปี แม่ครัวใหญ่ที่ชนะเลิศ 2 ปี อยากให้คนในเมืองได้ชิมฝีมือย้ายร้านมาอยู่ในตัวจ.พิษณุโลกพร้อมเมนู ผัดไทยบิ๊กบึ้ม ใส่กระด้ง
ผัดไทย,ผัดไทยถาดยักษ์,ผัดไทยใส่กระด้ง,ผัดไทยวังทอง,ข่าวทั่วไป